Pomohli sme dobrej veciSme veľmi radi, že sme mohli podporiť benefičnú akciu, ktorú zorganizoval Michal Kordoš, známy aj ako Foodman. Dal dokopy 5 špičkových osobností slovenskej gastro scény a spoločne pripravili pre svojich hostí originálne vianočné menu. 60 hostí si v Starej tržnici pochutnalo na 6-chodovom menu, ktoré tvorili typické vianočné jedlá v neobvyklom, originálnom prevedení, doplnené nápojmi. Jedlá pripravili majstri kuchárskeho umenia Tomáš Lysý, Michal Konrád, Peter Janičina, Tomáš Levý, Peter Slačka a samozrejme Michal Kordoš.
Vstupenky na túto výnimočnú udalosť pomohli vyzbierať takmer 7000 eur pre program Buddy, ktorý zmysluplným spôsobom pomáha deťom z detských domovov. Sme radi, že Slnečnice Market a Trch. mohli podporiť toto podujatie a možno, že stáli aj pri vzniku peknej každoročnej tradície.
Pozrite si v galérii, aká skvelá atmosféra vládla 12. decembra v Starej tržnici.